Diari Oficial de la Generalitat Valenciana


Sumari del DOGV 4862, del 14-10-2004 (2004/10184)

DECRET 225/2004, de 8 d'octubre, del Consell de la Generalitat, pel qual es crea una escola d'Educació Infantil a València, per desglossament del Col·legi Públic d'Educació Infantil i Primària Jaume I.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4862

Data del DOGV
:   14-10-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/10708


Data del document
:   08-10-2004

Organisme emissor
:   Conselleria de Cultura, Educació i Esport

Tipus de document
:   Decret

Descriptors 

:   * València
    * centre d'ensenyament
    * ensenyament públic

DECRET 225/2004, de 8 d'octubre, del Consell de la Generalitat, pel qual es crea una escola d'Educació Infantil a València, per desglossament del Col·legi Públic d'Educació Infantil i Primària Jaume I. [2004/10734]
  
La projecció de les dades censals va aconsellar, en el seu moment, modificar les previsions del Mapa Escolar de la Comunitat Valenciana, que contemplava la creació d'un nou centre docent, 46N00049, de 6 unitats d'Educació Infantil i 12 d'Educació Primària a València, zona VL 7512, Camins al Grau. Les característiques de la trama urbana van fer necessari revisar estes previsions i desglossar el centre inicial en dos: un col·legi públic de 12 unitats d'Educació Primària que es va crear el curs escolar 2002/2003, el Col·legi Públic d'Educació Infantil i Primària núm. 98, i una escola d'Educació Infantil.
  
L'Ajuntament de València ha posat a disposició de la Conselleria de Cultura, Educació i Esport una parcel·la de 3.975,58 m² als carrers Jeroni de Monsoriu i de la Fusta, per a la construcció del nou centre escolar. Tot això, en el marc de col·laboració establit en la disposició addicional dèsset de la Llei Orgànica 1/1990, de 3 d'octubre, d'Ordenació General del Sistema Educatiu i el Reial Decret 2.274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria a la Comunitat Valenciana.
  
Per a albergar el citat centre docent, es va encomanar a la Societat Mercantil Construccions i Infraestructures Educatives de la Generalitat Valenciana, SA (CIEGSA) la gestió de la construcció d'un nou edifici escolar, ajustant-se a les exigències establides en la normativa, per la qual s'establixen els requisits mínims dels centres que impartisquen ensenyances de Règim General no Universitari, i en l'Orde de 15 de maig de 1992, de la Conselleria de Cultura, Educació i Ciència, per la qual s'aproven els programes de necessitats per a la redacció de projectes de construcció de centres d'Educació Infantil, Educació Primària, Educació Infantil i Primària, Educació Secundària Obligatòria i Educació Secundària Completa de la Generalitat (DOGV de 30.06.1992), modificada parcialment per l'Orde de 2 de març de 2000 (DOGV de 07.03.2000).
  
La Inspecció Educativa de la Direcció Territorial de Cultura, Educació i Esport de València i la Direcció General d'Ensenyament han emés un informe proposta perquè el nou centre es cree per desglossament del Col·legi Públic d'Educació Infantil i Primària Jaume I, que per raons d'escolarització alberga més unitats de les previstes inicialment.
  
En virtut d'això, de conformitat amb el que establixen l'article 17 de la Llei Orgànica 8/1985, de 3 de juliol, Reguladora del Dret a l'Educació i l'article primer del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, a proposta del conseller de Cultura i Educació, després de la deliberació del Consell de la Generalitat, en la reunió celebrada el dia 8 d'octubre de 2004,
  
DECRETE
  
Article 1
  
Es crea, per desglossament del Col·legi Públic d'Educació Infantil i Primària Jaume I de València, codi 55663899, el següent centre docent:
  
Província: València
  
Municipi: València
  
Codi: 78849667
  
Denominació: Escola d'Educació Infantil núm.7
  
Domicili: c/ Ferros, s/n.
  
Codi Postal: 46664
  
Titular: Generalitat
  
Composició: 6 unitats d'Educació Infantil
  
Capacitat: 150 llocs escolars d'Educació Infantil
  
Article 2
  
1. L'Escola d'Educació Infantil núm. 7 iniciarà les seues activitats el curs escolar 2004/05.
  
2. En el citat curs oferirà 3 unitats d'Educació Infantil, que es desglossen del Col·legi Públic d'Educació Infantil i Primària Jaume I, i disposarà de 4 llocs de treball d'Educació Infantil.
  
3. El centre impartirà els programes d'educació bilingüe: Programa d'Ensenyança en Valencià (PEV) i Programa d'Incorporació Progressiva (PIP).
  
Article 3
  
1. En el curs escolar 2004/2005, el Col·legi Públic d'Educació Infantil i Primària Jaume I queda configurat amb 3 unitats d'Educació Infantil, 6 d'Educació Primària i 3 d'Educació Secundària Obligatòria.
  
2. Els llocs de treball del centre seran els següents:
  
- 4 d'Educació Infantil
  
- 6 d'Educació Primària
  
- 1 d'Educació Primària, Idioma Estranger, Anglés
  
- 1 d'Educació Primària, Educació Física
  
- 1 d'Educació Primària, Música
  
- 1 d'Educació Especial, Pedagogia Terapèutica
  
- 1 de primer cicle d'Educació Secundària Obligatòria, Idioma Estranger, Anglés
  
- 1 de primer cicle d'Educació Secundària Obligatòria, Llengua i Literatura Valenciana
  
- 1 de primer cicle d'Educació Secundària Obligatòria, Matemàtiques i Ciències Naturals
  
- 1 de primer cicle d'Educació Secundària Obligatòria, Geografia i Història
  
3. Impartirà el programa d'educació bilingüe Programa d'Incorporació Progressiva (PIP).
  
DISPOSICIONS ADDICIONALS
  
Primera
  
El que establix el present decrete s'inscriurà en el Registre de Centres Docents de la Comunitat Valenciana.
  
Segona
  
El personal docent amb destinació definitiva al Col·legi Públic d'Educació Infantil i Primària Jaume I que, com a conseqüència del desglossament, s'adscriga al centre que es crea per mitjà d'este decret, mantindrà l'antiguitat que posseïa en el seu centre d'origen, en aplicació del que establix la disposició addicional sèptima, 3) del Reial Decret 2112/1998, de 2 d'octubre, pel qual es regulen els concursos de trasllats d'àmbit nacional per a la provisió de places corresponents als cossos docents, (BOE de 6 d'octubre de 1998).
  
Tercera
  
La Direcció Territorial de Cultura, Educació i Esport de València nomenarà l'equip directiu del centre, de conformitat amb el que establixen els articles 80, 4) i 91.2 de la Llei la Llei Orgànica 10/2002, de 23 de desembre, de Qualitat de l'Educació.
  
DISPOSICIONS FINALS
  
Primera
  
Es faculta el conseller de Cultura, Educació i Esport perquè adopte totes les mesures que siguen necessàries per al compliment i desenrotllament del que establix este decret, així com per a modificar, si és procedent, la configuració del centre.
  
Segona
  
El present decret entrarà en vigor l'endemà de la seua publicació en el Diari Oficial de la Generalitat Valenciana. No obstant això, els seus efectes s'entenen referits a l'inici del curs escolar 2004/2005, excepte per al nomenament de l'equip directiu. En este supòsit, els seus efectes s'entenen referits a l'1 de juliol de 2004.
  
València, 8 d'octubre de 2004
  
El president de la Generalitat,
  
FRANCISCO CAMPS ORTIZ
  
El conseller de Cultura, Educació i Esport,
  
ALEJANDRO FONT DE MORA TURÓN